Latvominen

Latvominen on varsinkin historialliseen karjatalouteen kuuluneessa lehdestyksessä käytetty menettely, jossa puun latva ja oksat ajoittain katkaistiin kerppujen tai pienikokoisen käyttöpuun hankkimiseksi.Otavan iso tietosanakirja, Otava 1960–1965, hakusana latvominen. Kerput olivat lehtipuista tai -pensaista katkottuja lehdeskimppuja, joita syötettiin talvella lampaille ja naudoille.Otavan iso tietosanakirja, hakusana kerppu. Suomessa latvottiin koivuja vielä 1900-luvun alkupuolella paikoin Ahvenanmaalla, Hämeessä ja Vakka-Suomessa. Kerppuja on käytetty myös muidenkien eläinten ruokinnassa, esimerkiksi peura- ja hirvieläinten talvikauden ruokinnassa. Pohjois-Suomessa kerppuja on tehty porojen ruoaksi vielä nykypäivänäkin. Keski-Euroopassa latvottiin erityisesti salavia ja poppeleita. Nykyään latvominen on edelleen osa perinnebiotooppina arvokkaiden lehdesniittyjen hoitoa, jota Suomessa tehdään etenkin Saaristomerellä ja Ahvenanmaalla. 

Lähteet

Aiheesta muualla

Luokka:Kotieläintalous
Luokka:Metsätalous
Luokka:Viherrakentaminen

th:การทำไม้ตัดเรือนยอด